Hotelurile și pensiunile din Călimănești – Căciulata sunt goale. Proprietarii au pierderi financiare.
Cele mai multe hoteluri şi pensiuni din staţiunea Călimăneşti-Căciulata sunt închise. Complexul balnear, cu o capacitate de cazare de peste 2 mii de locuri, are pierderi lunare de 2 milioane de lei. Sub o mie de turişti au venit în staţiune în minivacanţa de Rusalii. Capacitatea de cazare în Călimăneşti-Căciulata este de peste 4 000 de locuri. Niciunul dintre hoteluri din staţiune nu a avut cazate persoane aflate în carantină.
Mai este o săptămână până expiră starea de alertă. Dacă restricţiile vor fi menţinute, proprietarii de hoteluri şi pensiuni din staţiunea Călimăneşti-Căciulata se tem că afacerile lor vor fi puse pe butuci definitiv. Deja au pierderi de milioane de lei, lunar.Mihai Buganu deţine două restaurante şi un hotel cu piscină şi spa. Anul trecut, în minivacanţa de Rusalii, a avut aproape toate locurile ocupate.Acum, hotelul este închis. Lacătul pe uşă este şi la cea mai mare bază de tratament din zonă, dar şi la piscinele private.În 2019, în Călimăneşti – Căciulata au fost peste 160 000 de turişti"S-au făcut rezervări. În momentul când li s-a spus că piscina nu funcţionează şi nici centrul spa, au renunţat marea majoritate", a declarat Mihai Buganu, proprietar de hotel și restaurant."Puţin peste 5 milioane pierderi în acest moment. (…) Avem puţin peste 2 mii de locuri şi vom deschide în momentul în care vor apărea normele legale să ne spună ce putem deschide şi ce nu. Fără bază de tratament la noi e foarte greu", a spus Daniel Mitroi – director complex balnear Călimăneşti-Căciulata."Sunt toate pregătite, toate tratamentele făcute, decât că noi nu avem voie să funcţionăm", a afirmat Viorel Voicilă – administratorul unui complex turistic."Te poţi plimba unde doreşti. Altceva…mai nimic, deocamdată", a spus un turist."Dacă vrei să stai mai mult nu prea ai ce face", adaugă acesta.